stanford-oval/wikipedia huggingface dataset:
Ole Andreasen

| Ole Andreasen> Euroopan parlamentin jäsen |
| --- | --- |
 20.7.1999–19.7.2004  
Ryhmä:  ELDR-ryhmä
Henkilötiedot
Syntynyt: 30. heinäkuuta 1939 (ikä 85) Frederiksberg, Tanska
Kansalaisuus:  tanskalainen
Tiedot
Puolue:  Venstre
Ole Andreasen (s. 30. heinäkuuta 1939 Frederiksberg, Tanska) on tanskalainen poliitikko. Andreasen edustaa Venstre-puoluetta. Andreasen on toiminut Euroopan parlamentin jäsenenä vuosina 1999–2004. Hän edusti Euroopan parlamentissa Euroopan liberaalidemokraattien liiton ryhmää.
Aiheesta muualla

Ole Andreasen Euroopan parlamentin jäsenet. Euroopan parlamentti.
Italiansärki

| Italiansärki |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särjet  Leuciscidae
Suku::  Sarmarutilus  Bianco & Ketmaier, 2014
Laji::  rubilio
Kaksiosainen nimi
 Sarmarutilus rubilio  (Bonaparte, 1837) 
Synonyymit
 Rutilus rubilio (Bonaparte, 1837) 
Katso myös
   Italiansärki Wikispeciesissä   Italiansärki Commonsissa 
Infobox OKVirheellinen NIMI-arvoIUCN-testi OK: 
Italiansärki (Sarmarutilus rubilio) on särkien heimoon (Leuciscidae) kuuluva eteläeurooppalainen  makean veden kala. Se on särjeksi pieni, mutta voi kasvaa 18 senttimetrin mittaiseksi ja elää 6-vuotiaaksi. Se elää alkuperäisenä Italiassa Toscanan-Latiumin alueella niin Adrianmereen kuin Tyrrhenanmereen laskevissa vesistöissä. Siirrettynä se esiintyy myös etelämpänä Italiassa.
Italiansärki erotettiin muista särjistä (Rutilus) omaksi Sarmarutilus-suvukseen vuonna  2014. Sen ajatellaan eronneen muista särjistä Mustanmeren Sarmatian alueella  mioseenikaudella ja levinneen Välimereen sen järvivaiheessa ja säilyneen siellä vain Toscanan-Latiumin alueella.
Toisin kuin muut särjet, italiansärki on virtaavissa vesissä elävä jokikala. Se eroja Rutilus-särkiin on pieni koko ja nieluhampaiden rakenne.
Nikolai Žerdev

| Nikolai Žerdev |
| --- | --- |

Henkilötiedot
Syntynyt: 5. marraskuuta 1984 (ikä 39) Kiova, Ukrainan SNT, Neuvostoliitto
Kansalaisuus:   Ukraina    Venäjä
Jääkiekkoilija
Pelipaikka:  oikea laitahyökkääjä
Maila:  oikea
Pituus:  188 cm
Paino:  92 kg
Seura
Seura:  Alleghe Hockey
Sarja:  Italian Hockey League
Pelaajaura
Pääsarjaura:  2002–
Aik. seurat:  HK TsSKA Moskova (RSL) Columbus Blue Jackets (NHL) Himik Moskovan alue (RSL) New York Rangers (NHL) HK Atlant (KHL) Philadelphia Flyers (NHL)   Ak Bars Kazan (KHL) HK Spartak Moskova (KHL) Severstal Tšerepovets (KHL) OHK Dinamo Moskova (KHL) HK Sotši (KHL) Torpedo Nižni Novgorod (KHL) Neftehimik Nižnekamsk (KHL) Dinamo Riika (KHL) HK Rjazan (VHL) Bratislava Capitals (ICEHL) HC Merano (AlpsHL) Junost Minsk (BXL) Dinamo Maladzetšna (BXL)
NHL-varaus:  4. varaus, 2003 Columbus Blue Jackets
Nikolai Olegovitš Žerdev (ukr. Микола Олегович Жердєв (Mykola Olehovytš Žerdev), ven. Николай Олегович Жердев; s. 5. marraskuuta 1984 Kiova, Ukrainan SNT, Neuvostoliitto) on ukrainalaissyntyinen jääkiekkoilija, pelipaikaltaan vasen laitahyökkääjä. Hänellä on myös Venäjän kansalaisuus. Žerdev pelaa kaudella 2023–2024 italialaisessa Alleghe Hockeyssa.
Ura > Junioriura

Žerdev aloitti jääkiekon kotikaupungissaan Kiovassa jo neljävuotiaana. Hän aloitti ensin taitoluistelulla, mutta innostui jääkiekosta ja liittyi HK Sokol Kiovan 5-vuotiaiden joukkueeseen valmentajan Jurij Krilovin rohkaisusta. Joukkueessa pelasi myös Anton Babtšuk. Myöhemmin Sokolin pelatessa kansainvälisessä junioriturnauksessa Québecissä venäläisen Elemaš Elektrostalin valmentaja Ravil Išakov huomasi Žerdevin ja Babtšukin ja sai heidät suostuteltua liittymään joukkueeseensa ja muuttamaan Venäjälle Elektrostaliin, jossa ukrainalaiset aloittivat vuonna 1999 15-vuotiaina seuran kakkosjoukkueessa Pervaja Ligassa. Elektrostalissa Žerdev pelasi seuraavat neljä vuotta pelaten välillä myös seuran ykkösjoukkueessa Vysšaja Ligassa.
Ura > Ammattilaisuran alku Venäjällä

Žerdevistä tuli 18-vuotias ammattilaisjääkiekkoilija vuonna 2002 hänen siirryttyä HK TsSKA Moskovaan. Itse asiassa hän oli vain TsSKA:ssa lainassa, vaikka sai palkkaa. Žerdev sanoi saaneensa tarjouksia useilta seuroilta, mutta päätyi valinnassaan juuri TsSKA:han, sillä sitä valmensi kuuluisa Viktor Tihonov. Ensimmäisen Venäjän pääsarjakauden jälkeen Columbus Blue Jackets varasi Žerdevin neljäntenä kesän 2003 NHL:n varaustilaisuudessa. Hän aloitti kauden 2003–2004 TsSKA:ssa, mutta solmi yllättäen kauden puolivälissä sopimuksen Columbuksen kanssa ja siirtyi joukkueen kokoonpanoon NHL:ään.
Ura > NHL-ura

Columbuksessa Žerdev sai heti paikan joukkueen kokoonpanossa. Samalla kuitenkin Venäjän jääkiekkoliitto nosti kanteen siitä, että Žerdev oli poistunut luvattomasti maasta suorittamatta asevelvollisuuttaan. Hän kuitenkin pelasi Columbuksessa loppu kauden, yhteensä 57 ottelua, joissa hän teki 13 maalia ja 24 syöttöä, mikä oli joukkueen kolmanneksi paras suoritus.
Žerdev sopi kiistansa Venäjän jääkiekkoliiton kanssa seuraavalla kaudella, sillä NHL:ssä oli työsulku, minkä vuoksi Žerdev palasi TsSKA:han ja suoritti samalla asepalveluksensa. Seuraavaksi kaudeksi 2005–2006 hän palasi Columbukseen ja teki kaudella läpimurtonsa liigassa. Hän pelasi kaksi ottelua Syracuse Crunchissa, Columbuksen farmijoukkueessa AHL-liigassa, mutta hänet nostettiin pian Columbuksen vakinaiseen kokoonpanoon, ja loppukaudesta hän jo tuurasi joukkueen loukkaantunutta tähtihyökkääjää Rick Nashia ensimmäisessä ketjussa. Kausi päättyi myös Žerdevin osalta polvivammaan.
Kausi 2006–2007 alkoi Žerdevin ja Columbuksen sopimuskiistalla. Vanhan sopimuksen päätyttyä Žerdev vaati palkankorotusta ja uhkasi jäädä Venäjälle, ellei hänen ehtoihinsa suostuta. Hän ehtikin aloittaa kauden Himik Moskovan alueen joukkueessa Venäjän superliigassa, ennen kuin Columbus suostui yli seitsemän miljoonan dollarin kolmen kauden mittaiseen sopimukseen. Žerdev kiitteli seuraa luottamuksesta ja ilmoitti olevansa innokas liittymään jälleen seuran kokoonpanoon. Kausi ei kuitenkaan sujunut odotetusti, ja huonojen suoritusten vuoksi Žerdeviä syytettiin huonosta motivaatiosta. Hän sai 71 ottelussa kokoon vaatimattomat 32 pistettä. Žerdev ja uusi toimitusjohtaja Scott Howson sekä päävalmentaja Ken Hitchcock pitivät kauden jälkeen kokouksen, jossa osapuolet sopivat kauden mittaan syntyneet erimielisyydet.
Kun Žerdevin sopimusta oli jäljellä enää yksi kausi, Columbus myi hänet ja Dan Fritschen ennen kauden 2008–2009 alkua New York Rangersiin, josta Columbus sai vaihdossa puolustajat Fjodor Tjutinin ja Christian Bäckmanin. Rangersissa Žerdev oli runkosarjassa joukkueen paras pistemies yhdessä Scott Gomezin kanssa 58 pisteellä ja hän pääsi ensimmäistä kertaa urallaan NHL:n pudotuspeleihin, joista Rangers tosin putosi jo ensimmäisellä kierroksella. Kauden päätteeksi Žerdevistä tuli vapaa pelaaja, eikä hän saanut sovittua palkasta ilman välimieskäsittelyä, jossa hänet arvioitiin niin arvokkaaksi, ettei Rangers halunnut solmia uutta sopimusta hänen kanssaan. Muutkaan NHL-joukkueet eivät olleet kiinnostuneet kalliista laitahyökkääjästä, joten Žerdev solmi sopimuksen HK Atlantin kanssa ja palasi Venäjälle.
Ura > Paluu Venäjälle

Žerdev pelasi kauden 2009–2010 Venäjällä tehden 13 maalia ja 26 syöttöä 52 ottelussa, eikä HK Atlant selviytynyt KHL:n pudotuspelien ensimmäistä kierrosta pidemmälle. Žerdev palasi NHL:ään seuraavaksi kaudeksi vuoden mittaisella sopimuksella Philadelphia Flyersin kanssa. Kausi 2010–2011 oli tilastollisesti hänen uransa heikoin NHL:ssä, eikä hän pelannut liigassa Flyersissa kuin vain kyseisen kauden. Syksyllä 2011 Žerdev palasi takaisin HK Atlantiin Venäjälle.
2011–2012 Žerdev oli HK Atlantin paras pisteiden tekijä. HK Atlant pääsi pudotuspeleihin, mutta putosi puolivälierissä. Kausi 2012–2013 alkoi Žerdevin osalta loistavasti ja hän teki 39 ottelussa 37 pistettä. HK Atlant myi Žerdevin hänen pyynnöstään kesken kauden Ak Bars Kazaniin, josta vaihdossa HK Atlant sai Aleksandr Osipovin. Ak Bars eteni kauden aikana aina konferenssin finaaleihin saakka, jossa tie nousi pystyyn. Žerdevin pelaajasopimus päättyi samana keväänä.
Žerdev teki yksivuotisen sopimuksen Lev Prahan kanssa heinäkuussa 2013. Hän juhlisti sopimusta Moskovassa ja riehui paikallisessa hotellissa, minkä jälkeen hän ajoi kolarin ja joutui vielä baaritappeluun. Myöhemmin selvisi että hänen vaimonsa haki avioeroa ja Žerdev oli menettänyt passinsa, minkä vuoksi hän ei voinut matkustaa joukkueensa luokse Prahaan. Lev Praha päätti purkaa hänen sopimuksensa ennen kauden alkua. Žerdev teki sen sijaan sopimuksen HK Spartak Moskovan kanssa, mutta hän sai 16 ottelussa aikaan vain seitsemän syöttöä ja Spartak irtisanoi Žerdevin sopimuksen. Žerdev oli ison osan kaudesta 2013–2014 pelaamatta. Hän teki sopimuksen Severstal Tšerepovetsin kanssa mutta pelasi joukkueessa vain 16 ottelua, minkä jälkeen hän ja Severstal purkivat sopimuksen yhteisymmärryksessä.
Kaudeksi 2014–2015 Žerdev teki yksivuotisen sopimuksen OHK Dinamo Moskovan kanssa. Žerdev teki 47 runkosarjaottelussa kuusi maalia ja 16 syöttöä. OHK Dinamo ylsi pudotuspelin välieriin asti, mutta Žerdev pelasi ainoastaan kaksi pudotuspeliottelua.
Syykuussa 2015 Žerdev teki sopimuksen HK Sotšiin kanssa. Kesken kauden hän siirtyi Torpedo Nižni Novgorodiin, jossa hän pelasi myös kauden 2016–2017. Kaudeksi 2017–2018 Žerdev teki sopimuksen Neftehimik Nižnekamskin kanssa, mutta sopimus purettiin kahden ottelun jälkeen. Hän siirtyi heti KHL:n latvialaisseuraan Dinamo Riikaan, jossa hänen sopimuksensa purettiin kurinpidollisista syistä marraskuussa, mutta hän sai kuitenkin vielä jatkaa koeajalla. Tammikuussa 2018 Dinamo Riika irtisanoi Žerdevin sopimuksen lopullisesti.
Kaudella 2018–2019 Žerdev ei pelannut missään. Ongelmapelaajan maineen saanut Žerdev sai sopimuksen Venäjän toiselle sarjatasolle VHL-liigan HK Rjazaniin kaudeksi 2019–2020. Kovapalkkainen Žerdev ei pelannut hyvin, ja yhdeksässä ottelussa hän teki vain kaksi syöttöpistettä. HK Rjazan purki hänen sopimuksensa marraskuun alussa.
Ura > Lyhyitä pätkiä Euroopassa

Žerdev ei enää saanut pelaajasopimusta Venäjällä, joten hän siirtyi Eurooppaan. Kaudeksi 2020–2021 hän teki sopimuksen ICE Hockey Leaguessa pelanneen slovakialaisen Bratislava Capitalsin kanssa. Kauden alkupuolella joukkueen pelaaja sai sydänkohtauksen kesken ottelun ja kuoli myöhemmin sairaalassa, minkä seurauksena seuran toiminnanjohtaja teki itsemurhan ja Capitals vetäytyi sarjasta kesken kauden. Ilman seuraa jäänyt Žerdev siirtyi Alps Hockey Leaguen italialaiseen HC Meranoon. Hän pelasi kauden loppuun HC Meranossa.
Elokuussa 2022 Žerdev teki try out -sopimuksen valkovenäläisen KHL-joukkueen Dinamo Minskin kanssa. Muutaman harjoitusottelun perusteella Dinamo Minsk ei tarjonnut hänelle pelaajasopimusta. Hän jatkoi kuitenkin Valko-Venäjällä ja pelasi kauden Ekstraligassa. Ensin Junost Minskissä ja sitten Dinamo Maladzetšnassa. Maladzetšna purki hänen sopimuksensa pudotuspelien alkaessa maaliskuussa 2023.
Kaudeksi 2023–2024 Žerdev teki sopimuksen Italian toisella sarjatasolla pelaavan Alleghe Hockeyn kanssa.
Kansainvälinen ura

| Mitalit> Maa:  Venäjä.Miesten jääkiekko.MM-kilpailut  | Mitalit> Maa:  Venäjä.Miesten jääkiekko.MM-kilpailut  | Mitalit> Maa:  Venäjä.Miesten jääkiekko.MM-kilpailut  | Maa:  Venäjä> Miesten jääkiekko. |
| --- | --- | --- | --- |
|  Kultaa | Sveitsi 2009 |  |  |
|  Kultaa | Suomi 2012 |  |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Kultaa | Kanada 2003 |  |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Hopeaa | Slovakia 2002 |  |  |
Náměšť na Hané

| Náměšť na Hané |
| --- | --- |
 Náměšť na Hanén linna
 lippu:  vaakuna
 Náměšť na Hané
 Koordinaatit: 49°36′8″N, 17°3′56″E 
Valtio:  Tšekki
Lääni:  Olomouc
Piirikunta:  Olomouc
Väkiluku (2016):  1 865 
Aikavyöhyke:  UTC+1
 – Kesäaika:  UTC+2
 
 Kunnan kotisivut 
Infobox OKVirheellinen NIMI-arvo: 
Náměšť na Hané (saks. Namiescht) on kauppala (městys) Tšekissä Olomoucin läänissä. Se noin 20 kilometrin päässä Olomoucin kaupungista länteen.
Nähtävyyksiä

Kunnan nähtävyyksiä on Náměšť na Hanén linna. Se rakennettiin 1700-luvulla klassismin tyyliin. Linnan sisustuksessa on käytetty ainutlaatuista Meissenin posliinikokoelmaa. Linnaa ympäröi pyöreä ranskalainen puutarha.
Aiheesta muualla

Kuvia tai muita tiedostoja aiheesta Náměšť na Hané Wikimedia Commonsissa
Olomoucin piirikunnan ,  ja kunnat
Babice | Bělkovice-Lašťany | Bílá Lhota | Bílsko | Blatec | Bohuňovice | Bouzov | Bukovany | Bystročice | Bystrovany | Červenka | Daskabát | Dlouhá Loučka | Dolany | Doloplazy | Domašov nad Bystřicí | Domašov u Šternberka | Drahanovice | Dub nad Moravou | Dubčany | Grygov | Haňovice | Hlásnice | Hlubočky | Hlušovice | Hněvotín | Hnojice | Horka nad Moravou | Horní Loděnice | Hraničné Petrovice | Huzová | Charváty | Cholina | Jívová | Komárov | Kozlov | Kožušany-Tážaly | Krčmaň | Křelov-Břuchotín | Liboš | Lipina | Lipinka | Litovel | Loučany | Loučka | Luběnice | Luká | Lutín | Lužice | Majetín | Medlov | Měrotín | Město Libavá | Mladeč | Mladějovice | Moravský Beroun | Mrsklesy | Mutkov | Náklo | Náměšť na Hané | Norberčany | Nová Hradečná | Olbramice | Olomouc | Paseka | Pňovice | Přáslavice | Příkazy | Řídeč | Samotišky | Senice na Hané | Senička | Skrbeň | Slatinice | Slavětín | Strukov | Střeň | Suchonice | Svésedlice | Štarnov | Štěpánov | Šternberk | Šumvald | Těšetice | Tovéř | Troubelice | Tršice | Újezd | Uničov | Ústín | Velká Bystřice | Velký Týnec | Velký Újezd | Věrovany | Vilémov | Želechovice | Žerotín | Libavá (sotilasalue)
Josh Maja

Josh Maja vuonna 2018.
Joshua Erowoli Orisunmihare Oluwaseun Maja (s. 27. joulukuuta 1998 Lontoo) on englantilaissyntyinen nigerialainen jalkapalloilija, pelipaikaltaan hyökkääjä. Hän edustaa Englannin mestaruussarjassa pelaavaa West Bromwich Albionia. Hän on edustanut pääsarjatasolla Ranskan Ligue 1:ssä Bordeaux'ta ja Englannin Valioliigassa Fulhamia.
Maja edusti juniorisarjoissa Crystal Palacea, Fulhamia, Manchester Cityä ja vuodesta 2015 Sunderlandia. Hän nousi Sunderlandin edustusjoukkueeseen ensi kerran Englannin liigacupissa syyskuussa 2016 ja mestaruussarjassa kaudella 2017–2018. Seuraavalla kaudella Sunderland pelasi vielä alemmalla tasolla ykkösliigassa, ja tammikuussa 2019 Maja siirtyi Ranskan Ligue 1:ssä pelaavaan Bordeaux'hon. Hän pelasi Bordeaux'ssa 47 Ligue 1 -ottelua, joissa hän teki yhdeksän maalia. Syyskuussa 2019 hän teki Nîmes Olympiquea vastaan kolme maalia eli hattutempun. Kaudella 2022–2023 hän pelasi 38 Ligue 2 -ottelua ja teki niissä 16 maalia, millä hän oli sarjan neljänneksi paras maalintekijä. Vierasottelussa Paris FC:tä vastaan hän teki hattutempun.
Maja pelasi välillä Bordeaux'sta lainalla vuoden 2021 alkupuoliskolla Fulhamissa 15 Englannin Valioliigan ottelua, joissa hän teki kolme maalia, ja vuoden 2022 alkupuoliskolla Stoke Cityssä 15 Englannin mestaruussarjan ottelua, joissa hän teki yhden maalin. Hän siirtyi elokuussa 2023 Englannin mestaruussarjassa pelaavaan West Bromwich Albioniin. Hän pelasi kaudella 2023–2024 mestaruussarjassa 12 ottelua, joissa hän teki yhden maalin. Mestaruussarjakauden 2024–2025 ensimmäisessä ottelussa Queens Park Rangersia vastaan hän teki hattutempun.
Maja on pelannut Nigerian A-maajoukkueessa yhden ottelun: hän pääsi syyskuussa 2019 ystävyysottelussa Ukrainaa vastaan ottelun viime hetkillä vaihdosta kentälle.
Nikulilammi

| Nikulilammi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°24′44″N, 23°43′18″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Toisveden alue (35.42)
Laskuoja:  oja Harrajärveen 
Järvinumero:  35.421.1.028
Mittaustietoja
Pinnankorkeus:  137,3 m  
Rantaviiva:  0,416 km  
Pinta-ala:  1,2 ha  
Saaria:  ei saaria 
 fiNikulilammi 
Nikulilammi , tai Nikulilampi , on Pirkanmaalla Virroilla Hanhilamminkulman kylän lähellä sijaitseva lampi.
Maantietoa

Lammen pinta-ala on 1,2 hehtaaria, se on 150 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 400 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Toisveden lähialueeseen (35.421) se kuuluu. Lammen vedenpinnan korkeus on 137,3 metriä mpy.
Ole Birk Olesen

| Ole Birk Olesen |
| --- | --- |
 Olesen vuonna 2017.
Tanskan liikenne-, rakennus- ja asuntoministeri
 Lars Løkke Rasmussenin III hallitus 28. marraskuuta 2016 – 27. kesäkuuta 2019  
Edeltäjä:  Hans Christian Schmidt (liikenne- ja rakennusministeri) Inger Støjberg (asuntoministeri)
Seuraaja:  Benny Engelbrecht (liikenneministeri) Kaare Dybvad (asuntoministeri)
Kansankäräjäedustaja
 2011–  
Henkilötiedot
Syntynyt: 21. joulukuuta 1972 (ikä 51) Gram, Tanska
Ammatti:  toimittaja, poliitikko
Tiedot
Puolue:  Liberaali allianssi
Ole Birk Olesen (s. 21. joulukuuta 1972 Gram) on tanskalainen toimittaja ja Liberaalin allianssin poliitikko. Hän on istunut kansankäräjillä vuodesta 2011 ja toimi Tanskan liikenne-, rakennus- ja asuntoministerinä vuosina 2016–2019.
Aiheesta muualla

Ole Birk Olesen Tanskan kansankäräjien verkkosivuilla (tanskaksi)
Kuvia tai muita tiedostoja aiheesta Ole Birk Olesen Wikimedia Commonsissa
Josh Lacey

Josh Lacey (myös Joshua Doder) on brittiläinen kirjailija. Lacey on tullut tunnetuksi lasten- sekä aikuisten kirjailijana. Hän on kirjoittanut kuusi Grk-kirjaa, joista vain yksi on suomennettu: Koira nimeltä Grk. Hänen kirjojaan on käännetty 11 kielelle. Joshua asuu tällä hetkellä Lontoossa perheensä kanssa. Hän aloitti kirjoittamisen 7-vuotiaana.
Nikulinlampi (Virrat)

| Nikulinlampi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°23′59″N, 23°30′46″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Toisveden alue (35.42)
Laskujoki:  ei laskuojaa 
Järvinumero:  35.425.1.013
Mittaustietoja
Pinnankorkeus:  146,8 m  
Rantaviiva:  1,297 km  
Pinta-ala:  6,665 ha  
Saaria:  ei saaria 
 fiNikulinlampi 
Nikulinlampi  on Pirkanmaalla Virroilla Sulkavan kylän lähellä sijaitseva lampi.
Maantietoa

Lammen pinta-ala on 6,7 hehtaaria, se on 500 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 1,3 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Sulkavanjoen valuma-alueeseen (35.425) se kuuluu. Lammen vedenpinnan korkeus on 146,8 metriä mpy.
IT-kupla

IT-kuplaksi kutsutaan tietotekniikan alan 1990-luvun lopulla kokemaa taloudellista yliarvostusta ja sitä seurannutta romahdusta.
Kuplan synty

IT-kupla alkoi paisua 1990-luvun puolivälissä tietotekniikan tullessa teollisuusmaissa yhä useamman ulottuville ja suuren yleisön tietoisuuteen. Kupla puhkesi 2000-luvun alkuvuosina.
Kuplan syntyyn vaikuttivat Internetin vuosina 1995–1996 nopea yleistyminen, sen tekniikkaan, palveluihin, käyttöön ja mahdollisuuksiin liittyneet valtavat odotusarvot sekä uusien langattomien viestintäteknologioiden (tekstiviestit, WAP, 3G-verkot) mahdollistamien uusien medioiden vastaavanlaiset odotukset. Ylikuumenemista vauhdittivat jossain määrin myös vuoden 2000 muutosongelmat.
Uusmedia-alan yritykset elivät kuplan aikana oppivuosiaan. Kenelläkään ei ollut tietoa siitä, mikä niiden rooli tulisi olemaan, millaisia ominaisuuksia ja millaista sisältöä asiakkaat tuotteisiin haluaisivat tai millaiset liiketoimintamallit toimisivat. Kun ympärillä olevan maailman nähtiin lisäksi muuttuvan niin nopeasti, ettei mikään vanha pätenyt, kokeiltiin kaikkea mahdollista.
Kuplaan liittyi "hype" eli liioittelu. Yritykset myivät uusia, mullistavia tuoteideoitaan powerpoint-konsepteina ennen kuin ensimmäistäkään riviä oli koodattu. Pääomasijoittajat ja yritykset lähtivät näiden esitysten pohjalta päätä pahkaa rahoittamaan toimintaa. IT-alan ylivertaisuutta perusteltiin väittämällä, että informaatioteknologia mahdollistaisi loppumattoman tuottavuuden kasvun. Syntyi käsite "uusi talous". Jotkut uskoivat, että laskukausia ei enää esiintyisi, vaan nousu jatkuisi ikuisesti.
Yksityiset sijoittajat, pankit ja jopa valtiot uskoivat vakuutteluihin ja laskelmiin, joissa yhtiön markkina-arvo saattoi olla monikymmenkertainen sen liikevaihtoon ja tasearvoon verrattuna. Tappiota tuottava pieni Internet-yritys saattoi olla markkina-arvoltaan suurempi kuin voitollinen ja huomattavasti suuremman liikevaihdon ja taseen omaava, perinteisellä alalla toimiva liikeyritys. Uusia IT-alan pienyrityksiä perustettiin lukuisia. Näistä suuri osa teki konkurssin hyvin lyhyen ajan sisällä. Rahoitusta annettiin suuria määriä mitä erilaisimmille hankkeille ja useat pienet ja kannattamattomat yritykset tulivat pörssiin ja suorittivat osakeannin, joka saattoi rikastuttaa yhtiön perustajat.
Osa IT-alan menestyjistä nousi myös julkisuudenhenkilöiksi mediankin ollessa suuresti kiinnostunut IT-alan tapahtumista. Kuplan ulkoisina tunnusmerkkeinä monissa yrityksissä panostettiin kohtalaisen paljon rahaa esimerkiksi työntekijöiden viihtyvyyttä lisääviin tekijöihin, kuten harrastemahdollisuuksien monipuolistamiseen ja toimiston kekseliääseen sisustamiseen.
Esimerkkejä IT-kuplasta > Amazon

Internet-kirjakauppa Amazon tuli aluksi kuuluisaksi siitä, että sen arvo pörssissä oli IT-buumin aikaan huimaavan korkea, vaikka yrityksen toiminta oli kustannusten ja tuotteiden myynnin valossa tappiollista. Amazon kuului kuitenkin – eBayn tapaan – niihin harvoihin suuresti yliarvostettuihin yrityksiin, jotka lopulta selvisivät romahduksesta ja osoittavat toimintansa kannattavuuden pitkällä aikavälillä. Todennäköisesti syy on osin Amazonin toiminnan laajentuminen kirjoista monille uusille aloille.
Esimerkkejä IT-kuplasta > AOL

Internet-yhteyksien tarjoaja America Online kykeni osakemarkkinoilla menestymisen ansiosta ostamaan Time Warner -konsernin 11. tammikuuta 2000. Uuden yhtymän nimeksi tuli AOL-Time Warner, mutta kirjaimet "AOL" pudotettiin IT-huuman jälkeen vuonna 2003 nimestä pois. Oston tehneille toimitusjohtajille oli myös annettu potkut. Tämä suuren luokan yritysosto muodostui jonkinlaiseksi symboliksi ensin IT-alan nousulle ja myöhemmin sen laskulle.
Esimerkkejä IT-kuplasta > Balansor

Balansor oli Helsingin pörssin I-listalla listattu yritys, joka muutti nimensä vuonna 2000 A Company Finlandiksi. Yhtiön kurssi nousi toimiala- ja omistajavaihdosten seurauksena monikymmenkertaiseksi kun Panostaja-yhtymä luopui omistuksestaan yhtiössä. Yhtiö on yksi it-buumin mielenkiintoisimmista yrityksistä sillä pelkät epämääräiset lupaukset riittivät kurssin räjähdysmäiseen kasvuun Panostajan myytyä pörssiyhtiön kuoret.